Markedsføring av den alternative kreftmedisinen B-17 har vakt oppmerksomhet i norske fagmiljøer fordi amygdalin frigir den farlige giften cyanid. Statens legemiddelverk gikk i 2009 ut med en advarsel mot å bruke produktet. Den vitenskapelige forskning som er gjennomført viser at amygdalin har ingen helbredende effekt på kreftpasienter, men stoffet kan derimot kan gi alvorlige bivirkninger som blåsyreforgiftning. Det påstås fra tilhengerne av B-17 at det er blitt gjort vitenskapelige undersøkelser med fremragende funn når det gjelder kreftbehandling, men at disse resultatene er blitt undertrykket som en del av en konspirasjon fra legemiddelbransjen. Blant forsvarerne av B-17 som kreftmedisin er den amerikanske forfatteren G. Edward Griffin som i 1974 skrev boken og Ty Bollinger som har skrevet boken . I Norge har B-17 også blitt frontet av trondheimslegen David De Clive-Lowe. Mange av forkjemperne for B-17 fraråder også konvensjonell kreftbehandling.